Document ID: 32009R0649

KOMISSION ASETUS (EY) N:o 649/2009,
annettu 23 päivänä heinäkuuta 2009,
eräiden vuoden 2009 kalakiintiöiden mukauttamisesta kalastuskiintiöiden vuosittaisen hallinnoimisen yhteydessä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 23 artiklan 4 kohdan,
ottaa huomioon TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96 (2) ja erityisesti sen 4 artiklan 2 kohdan,
sekä katsoo seuraavaa:
(1)
Asetuksen (EY) N:o 2371/2002 23 artiklan 4 kohdassa säädetään, että jos komissio on todennut, että jokin jäsenvaltio on ylittänyt sille osoitetut kalastusmahdollisuudet, komissio vähentää kyseisen jäsenvaltion tulevia kalastusmahdollisuuksia.
(2)
Asetuksen (EY) N:o 847/96 5 artiklassa vahvistetaan perusteet ja edellytykset, joiden mukaan komissio voi tehdä tällaisia vähennyksiä.
(3)
Asetuksen (EY) N:o 847/96 4 artiklan 2 kohdan mukaan jäsenvaltio voi ennen kiintiön soveltamisvuoden 31 päivää lokakuuta pyytää komissiota pidättämään enintään 10 prosenttia asianomaisen jäsenvaltion kiintiöstä ja siirtämään sen seuraavalle vuodelle. Komissio lisää pidätetyn määrän asianomaiseen kiintiöön.
(4)
Yhteisön aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2007 ja 2008 19 päivänä joulukuuta 2006 annetussa neuvoston asetuksessa (EY) N:o 2015/2006 (3), eräiden kalakantojen ja kalakantaryhmien Itämerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2008 26 päivänä marraskuuta 2007 annetussa neuvoston asetuksessa (EY) N:o 1404/2007 (4), eräiden kalakantojen ja kalakantaryhmien Mustallamerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2008 20 päivänä joulukuuta 2007 annetussa neuvoston asetuksessa (EY) N:o 1579/2007 (5) sekä yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2008 16 päivänä tammikuuta 2008 annetussa neuvoston asetuksessa (EY) N:o 40/2008 (6) vahvistetaan eräiden kantojen kiintiöt vuodeksi 2008 ja täsmennetään, mihin kantoihin voidaan soveltaa asetuksessa (EY) N:o 847/96 säädettyjä toimenpiteitä.
(5)
Eräiden kalakantojen Mustallamerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2009 10 päivänä marraskuuta 2008 annetussa neuvoston asetuksessa (EY) N:o 1139/2008 (7), yhteisön aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2009 ja 2010 28 päivänä marraskuuta 2008 annetussa neuvoston asetuksessa (EY) N:o 1359/2008 (8), eräiden kalakantojen ja kalakantaryhmien Itämerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2009 28 päivänä marraskuuta 2008 annetussa neuvoston asetuksessa (EY) N:o 1322/2008 (9) sekä yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2009 16 päivänä tammikuuta 2009 annetussa neuvoston asetuksessa (EY) N:o 43/2009 (10) vahvistetaan eräiden kantojen kiintiöt vuodeksi 2009.
(6)
Yhdistyneen kuningaskunnan, Irlannin ja Puolan osalta joitakin kyseisistä vuoden 2009 kiintiöistä on muutettu eräiden vuosien 2007-2012 kalakiintiöiden mukauttamisesta elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun neuvoston asetuksen (EY) N:o 2371/2002 23 artiklan 4 kohdan nojalla 15 päivänä helmikuuta 2007 annetulla komission asetuksella (EY) N:o 147/2007 (11) ja Puolalle Itämerellä vuosiksi 2008-2011 myönnettävien turskan kalastuskiintiöiden mukauttamisesta (osa-alueet 25-32, EY:n vedet) neuvoston asetuksen (EY) N:o 338/2008 nojalla 3 päivänä heinäkuuta 2008 annetulla komission asetuksella (EY) N:o 635/2008 (12).
(7)
Eräät jäsenvaltiot ovat pyytäneet ennen 31 päivää lokakuuta 2008 asetuksen (EY) N:o 847/96 4 artiklan 2 kohdan nojalla, että osa niiden vuoden 2008 kiintiöistä pidätettäisiin ja siirrettäisiin seuraavaan vuoteen. Siirrettävät määrät olisi lisättävä vuoden 2009 kiintiöön kyseisessä asetuksessa mainituin rajoituksin.
(8)
Kalastetut määrät, jotka ylittävät sallitut määrät, olisi asetuksen (EY) N:o 847/96 5 artiklan 1 kohdan perusteella vähennettävä vuoden 2009 kansallisista kiintiöistä. Jos eräitä asetuksissa (EY) N:o 2015/2006, (EY) N:o 1404/2007, (EY) N:o 1579/2007 ja (EY) N:o 40/2008 määritettyjä kantoja on kalastettu yli sallitun puretun määrän vuonna 2008, painotetut vähennykset olisi asetuksen (EY) N:o 847/96 5 artiklan 2 kohdan mukaisesti tehtävä vuoden 2009 kansallisista kiintiöistä.
(9)
Eräiden jäsenvaltioiden kohdalla vähennykset ovat suuremmat kuin vuoden 2009 asianomainen kiintiö. Ottaen huomioon asetuksen (EY) N:o 2371/2002 23 artiklan 4 kohdassa vahvistetut säännöt on asianmukaista varmistaa, että myös tällaisissa tapauksissa vähennetään koko määrä, jotta varmistetaan jäsenvaltioiden tasavertainen kohtelu ja edistetään kalavarojen säilyttämistä tehokkaalla tavalla korvaamalla mahdollisimman täydellisesti aiempi ylikalastus. Sen vuoksi kyseessä olevien jäsenvaltioiden alusten ei pitäisi sallia kalastaa asianomaisia lajeja kyseisillä alueilla vuonna 2009, ja vähennettäviksi jäävät määrät olisi vähennettävä seuraavina vuosina. Komission olisi sen vuoksi asetuksen (ETY) N:o 2371/2002 23 artiklan 4 kohdassa säädettyä menettelyä noudattaen vähennettävä jäljellä oleva määrä vuoden 2010 ja tapauksen mukaan seuraavien vuosien asianomaisesta kiintiöstä.
(10)
Jäsenvaltioiden olisi kuitenkin sallittava korvata vielä vähennettävä määrä hankkimalla vuonna 2009 asianomaiselle kannalle lisäkalastusmahdollisuuksia vaihtaen kiintiöitä asetuksen (EY) N:o 2371/2002 20 artiklan 5 kohdan perustella. Näin ne voivat välttää, että kyseiset määrät vähennetään niiden vuoden 2010 tai seuraavien vuosien kalastusmahdollisuuksista.
(11)
Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksissa (EY) N:o 1139/2008, (EY) N:o 1322/2008, (EY) N:o 1359/2008 ja (EY) N:o 43/2009 vahvistettuja kalakiintiöitä korotetaan liitteen I mukaisesti tai vähennetään liitteen II mukaisesti.
2. Edellä olevaa 1 kohtaa sovelletaan rajoittamatta asetuksissa (EY) N:o 147/2007 ja (EY) N:o 635/2008 säädettyjen vähennysten soveltamista.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä heinäkuuta 2009.

Labels: 6